Fokofpolisiekar dóén met 'n miljoen | Netwerk24
Tazne: Uitslae van DNS-toets nog nie bekend
Nomafrench Mbombo, Wes-Kaapse LUR van gesondheid, het Dinsdag 'n fout gemaak deur te sê die uitslae van DNS-toetse wat gedoen is op 'n lyk wat naby Worcester gevind is, is bekend.
Vrou (43) voor haar ma in apteek doodgesteek
'n Vrou is Dinsdag ten aanskoue van haar ma in 'n apteek in die Oos-Kaap vermoor.
Leerling in Limpopo verkrag toe sy skool toe stap
'n Gr. 12-leerling van Lebowakgomo in Limpopo is Saterdag glo verkrag toe sy na haar hoërskool gestap het waar ekstra klasse met die oog op die matriekeksamen aangebied is.
Toutrekkery oor Kwagga aan die kom
Kwagga is 'n Leeu en basta met die res.
Dokter gee North raad ná hy wéér kop beseer
George North, vleuel van Wallis se rugbyspan, moet 'n onafhanklike spesialis gaan sien om die volle prentjie te kry van die risiko wat die soveelste kopbesering vir sy langtermyngesondheid inhou, stel dr. Sam Barke voor.
Faul: 'Corrie het baie om te bied'
Corrie van Zyl het baie om krieket in Suid-Afrika te bied en hy het baie respek vir hom.
Mtentu-brug: Sanral sal 'van voor af' moet begin
Mtentu-brug in die Oos-Kaap "sal van vooraf aangepak moet word" as die Suid-Afrikaanse Nasionale Padagentskap (Sanral) dit wil voltooi.
Sibanye loer na 'n Amerikaanse goudmyn
Sibanye-Stillwater, die wêreld se top-platinum- mynmaatskappy, het sy oog daarop om 'n Noord-Amerikaanse goudprodusent teen tot $5 miljard te verkry.
Duurste Curro-skole verloor leerlinge
Curro se nege duurste kampusse het oor die afgelope drie jaar 964 leerlinge verloor.
Antjie Krog: FW het van ons wit kansvatters gemaak
Vir FW de Klerk het politieke hervormings en versoening nooit 'n morele oogmerk gehad nie, dit het altyd oor politieke strategie gegaan, sê die bekende skrywer Antjie Krog.
'Kunsmuseums is staatsbates wat in stand gehou moet word'
In haar boek Between Dreams and Realities rig Marilyn Martin 'n ernstige pleidooi aan die regering oor die instandhouding van die Nasionale Kunsmuseum in Kaapstad. Amanda Botha berig.
Luna Paige vier 21 jaar as musikant
'n Mens skrik eintlik, sê Luna Paige, met die besef dat jy jou mondigwording as musikant vier.
Hofmeyr, Radoslavov toer met Brahms-sonates
Dit klink vreemd om in Beethoven se belangrike gedenkjaar 'n toer met Brahms-sonates te onderneem. Maar die Gautengse violis Zanta Hofmeyr is vinnig by om te verduidelik dat sy en die pianis Ilia Radoslavov drie jaar gelede die volledige stel van tie
Dis wraggies Vikings aan die suidpunt van Afrika!
Bid jou aan! 'n Viking-skip helder oordag in die vissershawe van Struisbaai! Dit blyk toe nie 'n hallusinasie te gewees het nie, kom Ilse Zietsman agter toe sy ondersoek gaan instel.
'n Saligheid van stap en eet
Om vir vyf dae in die voetspore van die San te stap en in die proses nie net meer oor dié stam te leer nie, maar ook jouself te herontdek, is 'n rare voorreg wat jy op Shoreline of the San saam met die avonturier Anette Grobler meemaak, skryf Maryke Roberts.
Fokofpolisiekar dóén met 'n miljoen
Deur Nadine Theron 17 Mei 2017 16:20
Fokofpolisiekar het Dinsdag die R1 miljoen-kerf oorskry met sy skarefinansieringsveldtog op Thundafund.com
Die rockgroep Fokofpolisiekar het Dinsdag die R1 miljoen-kerf oorskry met skarefinansiering om geld in te samel om 'n nuwe album op te neem.
Hulle het gehoop om R500 000 in te samel en het dié teiken in 'n rekordtyd van nege dae behaal. Boonop is R1 miljoen die grootste bedrag wat tot nog toe op Thundafund ingesamel is. Daar is nog vier dae van die veldtog oor. Die musiekgroep het dus twee Suid-Afrikaanse rekords vir skarefinansiering opgestel.
"Die mikpunt vir skarefinansiering in Suid-Afrika het 'n nuwe hoogtepunt bereik, en die naam daarvan is Fokofpolisiekar!" sê Patrick Schofield, uitvoerende direkteur van Thundafund.
"Die druk is nou op ons om iets spesiaals te maak," sê Francois van Coke, die groep se hoofsanger, oor hul eerste nuwe album in 11 jaar. "Daardie soort druk gee 'n goeie energie."
Wynand Myburgh, die groep se baskitaarspeler en bestuurder, sê elke mylpaal in die skarefinansiering het hulle nog meer gemotiveer vir die skryf van die album.
"Ons is definitief verstom deur die reaksie," sê Van Coke. "Ons het gedink 'n halfmiljoen is reeds far-fetched."
Die album, wat op 3 Oktober 2017 uitgereik sal word, het nog nie 'n titel nie, maar 11 liedjies is reeds voorlopig geskryf.
Volgens Myburgh is die liedjies introspektief en dit is asof Hunter Kennedy, die groep se liedjieskrywer, "stukkies van ons gedagtes in woorde omsit". Van Coke sê die klank van die album is uiteenlopend met 'n groot invloed van hul jong dae in die vroeë 2000's.
Die voorlopige titels van 11 van Fokofpolisiekar se nuwe liedjies op die album. Foto: Instagram/Fokofpolisiekar
"Iets wat baie uitkom is dat dit 90's klink," sê Myburgh. "Ons sê gereeld iets klink soos Cranberries, of Pixies, of Nirvana of grunge."
Van Coke sê die musiek van die 1990's het 'n groot invloed op hul hoërskooldae gehad.
Die meeste van die R1 miljoen om die album te vervaardig, is ingesamel met die verkoop van verskeie versamelitems op Thundafund, en 'n baie klein bedrag met albumverkope. Slegs 'n duisend eksemplare van die nuwe album – in verskeie formate – is verkoop.
"Dis 'n teken van die toestand waarin die musiekbedryf in die wêreld is," sê Myburgh. "Mense is sulke groot aanhangers van kunstenaars dat hulle hul kitare sal koop of hul handelsnaam sal ondersteun. Maar hulle weet hulle kan die musiek op ander maniere in die hande kry. Iemand sal eerder sy vermaakbegroting aan 'n vertoning of T-hemp bestee as aan 'n album."
Hy sê die R1 miljoen is nie genoeg om 'n dubbelalbum of 'n tweede album te finansier nie. "Dit is nie 'n ware weerspieëling van ons geld nie. Die koste van die handelsware wat ons in die veldtog verkoop het, moet nog daarvan afgetrek word en daar is nog baie berekeninge om te maak."
Hy sê dit lyk tog of Fokofpolisiekar 'n wins sal maak uit die verkope van die nuwe album.
As deel van die skarefinansieringsveldtog het die groep belowe om gratis in Kaapstad op te tree as hulle R700 000 insamel, en ook in Gauteng as hulle R800 000 insamel.